успешно съответното обучение, преди да получат разрешение да осъществяват самостоятелно контрол за сигурност.
 11.2.1.2. Обучението на лицата, които изпълняват задачите, посочени в точки 11.2.3.1—11.2.3.5 и точка 11.2.4, включва теоретични и практически елементи, както и обучение в процеса на работа.
 11.2.1.3. Съдържанието на курсовете за обучение се определя или одобрява от компетентния орган, преди:
 а)
 инструктор да проведе каквото и да е обучение, изисквано съгласно Регламент (ЕО) No 300/2008 и актовете по неговото прилагане; или
 б)
 да бъде проведено компютърно-базирано обучение с цел спазване на изискванията на Регламент (ЕО) No 300/2008 и на актовете по неговото прилагане.
 Компютърно-базираното обучение може да се осъществява със или без помощта на инструктор.
 11.2.1.4. Данните за обучението на всички лица се съхраняват поне за периода на валидност на договорите им.
 11.2.2. Основно обучение
 Основното обучение на лицата, изпълняващи задачите, посочени в точки 11.2.3.1, 11.2.3.4 и 11.2.3.5, както и точки 11.2.4, 11.2.5 и 11.5, дава всички от изброените по-долу познания и умения:
 а)
 познаване на предишни случаи на незаконна намеса в гражданското въздухоплаване, на терористични актове и настоящи заплахи;
 б)
 познаване на правната рамка в областта на сигурността на въздухоплаването;
 в)
 познаване на целите и организацията в областта на сигурността на въздухоплаването, включително задълженията и отговорностите на лицата, които осъществяват контрол за сигурност;
 г)
 познаване на процедурите за контрол на достъпа;
 д)
 познаване на използваните на летището системи за достъп с пропуски/идентификационни карти;
 е)
 познаване на процедурите за нарочна проверка на лица, както и обстоятелствата, при които лица се подлагат на нарочна проверка или за тях се съобщава;
 ж)
 познаване на процедурите за съобщаване на събития;
 з)
 способност за разпознаване на забранени предмети;
 и)
 способност за правилна реакция при инциденти, свързани със сигурността;
 й)
 разбиране как човешкото поведение и реакции могат да окажат въздействие върху сигурността;
 к)
 способност да се комуникира ясно и уверено.
 11.2.3. Специализирано обучение на лицата, които осъществяват контрол за сигурност
 11.2.3.1. Специализираното обучение на лицата, извършващи проверка на лица, ръчен багаж, пренасяни предмети и регистриран багаж, дава всички изброени по-долу познания и умения:
 а)
 познаване на конфигурацията на пункта за проверка и процеса на проверка;
 б)
 информираност как могат да бъдат укрити забранени предмети;
 в)
 способност за правилна реакция при откриване на забранени предмети;
 г)
 познаване на възможностите и ограниченията на оборудването за сигурност или на използваните методи за проверка;
 д)
 познаване на процедурите за реагиране при извънредни обстоятелства.
 В допълнение, когато определените за лицето задачи изискват това, обучението дава също изброените по-долу знания и умения:
 е)
 междуличностни умения, по-специално способност за справяне с културни различия и с потенциално опасни пътници;
 ж)
 познаване на техники за ръчно претърсване;
 з)
 способност за извършване на ръчно претърсване при стандарт, който е достатъчно висок, за да се гарантира в приемлива степен намирането на укрити забранени предмети;
 и)
 познаване на обстоятелствата за освобождаване от проверка и специални процедури за сигурност;
 й)
 способност за работа с използваното оборудване за сигурност;
 к)
 способност за правилно разпознаване на изображенията, показани от оборудването за сигурност; както и
 л)
 познаване на изискванията за защита на регистрирания багаж.
 11.2.3.2. Обучението на лицата,